Ali bej Mihalolli

Gazi Ali Beu ose Gazi Alaudin Ali Mihalogllu, (1425-1507) ishte një ushtarak i Perandorisë Osmane, komandant i shekullit XV dhe sanxhakbeu i parë i Sanxhakut të Smedereves. Ai ishte vëllai i Skënder Pashës dhe njëri nga pasardhësit e Qose Mihalit.

 Biografia 
Gazi Ali Beu u lind ne qytetin Pleven, sot qytet në Bullgari. Ketij i pershkruhet ndertimi i nja xhamie si dhe nje hamami ne qytetin e Vushtrrise. Disa studiues besojnë se "figura epike e Gjergj Elez Alisë ishte inspiruar nga jeta dhe vepra e Gazi Ali Beut. Nga ana tjetër theksohet se Suzi Çelebiu nga Prizreni ishte çatip i Gazi Ali Beut (Mihalloglu) dhe shoqërues i tij në beteja ashtu si edhe autor i një vepre me titull Gazavatnam Mihalogllu.Titulli i plotë i kësaj vepre është "Libri i pushtimeve të Ali Be Mihalogllut" (Gazavet name-i Ali Beg Mihalogllu) Prej kësaj vepre me 15 000 vargje epike qenkan ruajtur vetëm 2000 vargje. Edhe studiuesi Robert Elsie mes tjerash thekson se Suzi Prizreni shkroi një vepër me rreth 3000 vargje kushtuar Gazi Ali Beut - Mihallogllu.

Aktiviteti
Në vitin 1460 Gazi Ali Beu u bë Subash i qytetit Golubac, (sot qytet në Serbi). Në një nga ekspeditat e tij, në vitin 1460, ai shkoi deri thellë në Banat, ku zuri rob Mihail Szilagyn. Për këtë sukses, po atë vit, Sulltani e emëroi atë si sanxhakbe të Sanxhakut të Vidinit, ndërsa si sanxhakbe i Sanxhakut të Smederevës u emërua në 1462/1463.

Në veprën me titull "Libri i pushtimeve të Ali Be Mihalogllut" (Gazavet name-i Ali Beg Mihalogllu), e përbërë prej 15.000 bejtesh (30.000 dyvargjesh), Suzi Prizreni përshkruan një pjesë të jetës së Gazi Ali Beut. Libri ndahet në dy pjesë:  në pjesën e parë përshkruhen fitoret e Ali Beut kundër jomyslimanëve, ndërsa në pjesën e dytë përshkruhet dashuria romantike e tij me Mejremen, të bijën e një princi të Vllahisë.Mendohet se Gazi Ali Bej Mihalogllu ishte vet Gjergj Elez Alia. Ja se çka shkruan Suzi Prizreni për fatin e gjeneralit hungarez, Mihal Szilagyi, që ra rob i turqëve, në vitin 1460, kur Gazi Ali Beu, korri fitore të shkëlqyeshme kundër hungarezëve:
  "Ec, por me kujdes, mos i zgjat shumë hapat,
   Se në çdo hap ka mija pengesa e do të ngatërrohesh!
   Mos ia hap botës krahërorin, si mburojë
   Se do të bëhesh nishan i shigjetave qiellore,
   Princ, mos mendo se për gjithëmonë do të mbetet kolltuku,
   Sepse Husrefit fati ia hoq kurorën nga koka!"Hasan Kaleshi:Roli i shqiptarëve në letërsinë orientale, Seminari i kulturës shqiptare për të huaj, Universiteti i prishtinës, Fakulteti Filozofik, Prishtinë, 1976, fq. 161.

 Shih edhe 
 Xhamia e Gazi Ali Beut (Vushtrri)
 Skënder Pasha (Mihalogllu)
 Hamami i Vjetër (Vushtrri)
 Suzi Prizreni

 Referime dhe shënime 

Kategoria:Lindje 1425
Kategoria:Vdekje 1507
Kategoria:Ushtarakë osmanë